Börn | Meðganga og fæðing | mbl | 8.1.2020 | 13:00 Telur að Diaz verði besta mamman Gwyneth Paltrow telur að vinkona hennar verði besta mamman . AFP Leikkonan Gwyneth Paltrow sagði í viðtali á rauða dreglinum fyrir Golden Globe-verðlaunahátíðina að hún væri himinlifandi yfir því að vinkona hennar Cameron Diaz hafi verið að eignast sitt fyrsta barn . „ Hún verður sú besta , “ sagði Paltrow í viðtali við Entertainment Tonight . Diaz tilkynnti fyrir helgi að hún hafi eignast sitt fyrsta barn með eiginmanni sínum Benji Madden nú á dögunum . Heimildarmaður People segir að Diaz og Madden séu gríðarlega hamingjusöm og að þetta sé mjög tilfinningaríkur tími fyrir þau . „ Cameron er búin að koma sér vel fyrir , er stöðug og hamingjusöm . Það var náttúrlegt fyrir hana að langa í barn , “ sagði heimildarmaðurinn .